Owen Chadwick

William Owen Chadwick (født 20. mai 1916 i London Borough of Bromley, død 17. juli 2015 i Cambridge) var en britisk historiker, forfatter, teolog og høyskolelærer.


== Liv og virke ==


=== Bakgrunn ===
Owen Chadwick ble født som det tredje av seks barn av advokaten John Chadwick og hans hustru Edith. Henry Chadwick var hans bror. Han gikk på Cuddesdon Theological College i Cuddesdon ved Oxford.


=== Anglikansk prest, professor, rektor ===
Han ble ordinert til prest i Church of England og ble etter annen verdenskrig kapellan i Tonbridge og  Fellow ved Trinity Hall i Cambridge. Fra 1956 til sin pensjonering i 1983 var han rektor for Selwyn College ved Universitetet i Cambridge. I 1968 ble han som etterfølger av Herbert Butterfield utnevnt til Regius Professor of Modern History ved Cambridge University. Han fratrådte den lærestolen i 1982. 
Han var president for British Academy tidlig i 1980-årene og mellom 1984 og 1994 visekansler for University of East Anglia. I 1977 ble han opptatt i American Academy of Arts and Sciences. Dessuten var han æresmedlem av Royal Society of Edinburgh.


=== Forskervirke og forfatterskap ===
Chadwick var forfatter av mange bøker. De beskjeftiget seg med blant annet pavedømmet i den nyere tid, Lord Acton, sekularisering og reformasjon. Han utgav sammen med sin bror Henry verket Oxford History of the Christian Church. Tre av bindene i serien forfattet han selv.
Han ble i 1981 utnevnt til Knight Commander av Order of the British Empire, men fikk som geistlig i Den engelske kirke ikke ridderslag og kunne heller ikke benytte tiltaleformen sir. I 1983 ble han utnevnt til medlem av Order of Merit.Chadwick døde den 17. juli 2015 i en alder av 99 år i sitt hjem i Cambridge.


== Skrifter i utvalg ==
John Cassian. A study in primitive monasticism. Cambridge University Press, Cambridge 1950.
From Bossuet to Newman. The idea of doctrinal development. Cambridge University Press, Cambridge 1957.
Victorian Miniature. Hodder and Stoughton, London 1960.
The Reformation. Penguin, Harmondsworth 1964.
The Victorian Church, 2 bind (= An ecclesiastical history of England, Bd. 7 og 8). Black, London 1966 og 1970.
The Secularization of the European Mind in the 19th Century. Cambridge University Press, Cambridge 1975.
«Weizsäcker, the Vatican, and the Jews of Rome», 28, Journal of Ecclesiastical History, 129 (April 1977).
Catholicism and history. The opening of the Vatican Archives. Cambridge University Press, Cambridge 1978.
Newman. Oxford University Press, Oxford 1983 (i serien „Past Masters“).
The Popes and European Revolution. Clarendon Press, Oxford 1981 (Oxford History of the Christian Church).
The fisherman and his God. Izaak Walton. Christian Evidence Society, London 1984.
Hensley Henson. A study in the Friction between Church and State. Clarendon Press, Oxford 1983.
Michael Ramsey. A life. Clarendon Press, Oxford 1990.
A history of Christianity. Weidenfeld & Nicolson, London 1995.
Die Geschichte des Christentums. DVA, Stuttgart 1996.
A History of the Popes 1830–1914. Clarendon Press, Oxford 1998 (Oxford History of the Christian Church).
Acton and history. Cambridge University Press, Cambridge 1998.
The Early Reformation on the Continent. Clarendon Press, Oxford 2001 (Oxford History of the Christian Church).


== Referanser ==


== Eksterne lenker ==
(de) Verk av og om Owen Chadwick i katalogen til det tyske nasjonalbiblioteket
Heidi Poon: William Owen Chadwick I: GiffordLectures.org
Alan Macfarlane: Owen Chadwick interviewed. I: AlanMacfarlane.com, 29. februar 2008